Здравейте, имаме проблем с наш съсед.Това е от около 7-8 а може би и повече години продължава до ден днешен а решение не намираме никакво, възможно ли е да има изобщо такова? Ето го и проблема: Има съсед над нас който системно се напива в следствие на това започва да тропа много силно, вика нечовешки също и псува това винаги се случва след 00:00 часа предимно буди по-голямата част от съседите.Започва да се “вихри” към 03:00 04:00 и 05:00 часа.на етажа му има много млади майки с малки деца страх ги е.Снощи от 04:00 до 05:00 бяхме будни заради него.Все пак сме и работещи хора. Съсипва ни този човек. Обръщахме се към органите на реда /квартални, дежурни и какви ли не още полицаи/ констатират че пречи на съседите като го чуват и те самите но до там. Проблемният ни съсед не отваря вратата си на НИКОГО. Така не може да се продължава има ли изобщо някакво решение на проблема, просто нямаме надежда вече отчаяхме се, органите казват “нищо не можем да направим” и си тръгват а ние продължаваме да седим будни и се чудим какво да правим.




съсед който искаме да изгоним, ако имаме възможността
=====================================================

 

Здравейте, 


В закона за собствеността е предвидена възможност за изваждане на собственик от етажната собственост. Когато едно лице системно нарушава правилника или решенията на общото събрание за вътрешния ред в сградата или добрите нрави Общото събрание може да вземе решение за изваждането на лицето от етажната собственост, но е задължително собственикът да е бил предупреден писмено от управителя, че ще бъде изваден от имота и ако и след това предупреждение не е прекратил нарушението. 


Поздрави,  

Роси


